تیجارت ناظیری روحسار پکجان، آمریکا ایله تیجارتده اؤنجه‌لیک سکتورلاری آچیقلاییب.
پکجان، تورکیه‌نی زیارت ائدن آمریکا تیجارت ناظیری ویلبور راس ایله کئچیردیگی بیرگه مطبوعات کونفرانسیندا، گوندمین باش کونوسونون جمهورباشقانی رجب طیب اردوغان و آمریکا پرزیدنتی دونالد ترامپ‌ین معین ائتدیگی 100 میلیارد دو‌لارلیق تیجارت حجمینه نایل اولماق اوچون آتیلا‌جاق آددیم‌لار و یول پلانینی معین‌لش‌دیرمک اولدوغونو وورغولاییب.
پکجان، آوریل آیین‌دان بو یانا سؤزوگئدن هدفه چاتماق اوچون ناظیرلیک رهبرلیگی آلتیندا سکتور شریک‌لری گؤردوک‌لری ایشلری راس ایله پایلاشدیقلارینی دیله گتیردی.
روحسار پکجان، راس‌ین شخصینده آمریکا حکومتی‌نین تیجارت حجمی‌نین آرتیریلماسی موضوعسون‌داکی عزمینی موشاهیده ائتدیک‌لرینه دقتی چکه‌رک، بوتون سکتورلارین چوخ اهمیت‌لی اولدوغونو آنجاق آمریکا طرفی‌نین خصوصیله اوزرینده دایاندیغی و گؤرولن ایشلرین ده تصدیق ائتدیگی بعضی ساحه‌لری اؤنجه‌لیک سکتورلار اولا‌راق گؤردوک‌لرینی سؤیله‌دی.
تیجارت ناظیری پکجان، بو چرچیوه‌ده تکستیل، حاضیر گئییم، موبل، مرمر، اوتوموبیل، اوتوموبیل یان صنایع، جواهیرات، سیویل هاوجیلیق، سیمت، شیمی، ماشین و لوجیستیک سئکتورلارینی ایکیترف‌لی تیجارت هجمی‌نین آرتیریلماسیندا ان پریوریتئت ساحه‌لر کیمی معین ائتدیک‌لرینه ایشاره ائتدی.
پئکجان،ایکی اؤلکه آراسیندا 100 میلیارد دول‌لار تیجارت هدفینه چاتماق اوچون مانعه‌لرین قارشی‌لیق‌لی اولا‌راق لغو ائدیلمه‌سی‌نین ده اهمیت‌لی اولدوغونو وورغولاییب،
آمریکا طرفینه اؤزللیکله علاوه گؤمروک وئرگی‌لرین‌دن بعضی اؤلکه نومونه‌لرینده اولدوغو کیمی اؤلکه‌میزین ده اوزاق توتولماسی ایستیقامتینده طلب‌لریمیزی چاتدیردیق". ایفاده‌لرینی ایستیفاده ائتدی.
آمریکا تیجارت ناظیری ویلبور راس دا ائتدیگی آچیقلامادا، تورکیه و آمریکا آراسین‌داکی تیجارت حجمی‌نین یوکسک و ایستابیل اولماسینی ایستدیک‌لرینه ایشاره ائده‌رک،
بیزیم هدفیمیز 100 میلیارد دو‌لار. آمریکا طرفین‌دن تورکیه‌یه 50 میلیارد دو‌لار، تورکیه طرفین‌دن ده آمریکایا 50 میلیارد دو‌لار تیجارت باش وئرجگینی اومید ائدیریک. بو فورمادا تیجارت حجمیمیز چوخ بالانس‌لی و چوخ بؤیوموش اولا‌جاق". دئیه دانیشدی.
ان قیسا زاماندا آچیق شکیلده نلر ائده‌جک‌لرینه دقت یئتیردیک‌لرینی وورغولایان راس،
بونلار بیزیم باشقانیمیز (دونالد ترامپ) و پرزیدنت (رجب طیب) اردوغان طرفین‌دن قبول اولونا‌جاق. آیین 25ینده کئچیریله‌جک بیرلشمیش میللت‌لر توپلانتی‌سیندا، هر ایکی اؤلکه‌نین پرزیدنت‌لری طرفین‌دن ده دیله گتیریلیب چات‌دیریلا‌جاق‌دیر. بو ایلک آددیم‌دان سونرا بیز آچیق نتیجه‌لر و درحال نتیجه آلا آددیم‌لارلا داوام ائتمک ایستییریک. بونون ایچینده بیر چوخ ساحه وار". دئدی.
